Røveriet fandt sted omkring kl. 19.45 kort før lukketid i SuperBrugsen på Vodskovvej 17 i Vodskov. Røverne truede med kniv ekspedienten til at udlevere et endnu ukendt pengebeløb. Begge røvere beskrives som 180 cm høje. De var begge iført hvide heldækkende malerdragter, så der er ikke noget yderligere signalement af røverne. - Vi har haft hunde på stedet til at afsøge området, fortælletr vagtchef Aage Pedersen til TV2/Nord. Røverne stak formentlig af i en Nissan Micra, som senere på aftenen blev fundet afbrændt ved Lindholm Høje. Der er ingen spor af dem, så politiet hører gerne fra eventuelle vidner til røveriet på telefon 114.

Opsummering:
To mænd iført hvide malerdragter truede sig mandag aften til penge i SuperBrugsen i Vodskov nord for Aalborg.